****

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

 **NOTEIKUMI Nr. 2025/46**

Aizkrauklē

APSTIPRINĀTI

ar Aizkraukles novada domes

2025. gada 17. aprīļa sēdes

 lēmumu Nr. **2025/264** (protokols Nr. 5., 43.p.)

**ELEKTRONISKĀS IZSOLES NOTEIKUMI**

**AUGOŠU KOKU ATSAVINĀŠANAI**

 **NEKUSTAMĀ ĪPAŠUMA “SAULES – ĶIŠĶU KAPSĒTA”,**

**NERETAS PAGASTĀ, AIZKRAUKLES NOVADĀ,**

**ZEMES VIENĪBĀ ar kadastra apzīmējumu 3270 011 0073**

1. **Vispārīgie noteikumi**
	1. Elektroniskā izsolē ar augšupejošu soli tiek pārdota Aizkraukles novada pašvaldībai piederošā kustamā manta – augoši koki (turpmāk – kustamā manta) ar kopējo kailcirtē izcērtamo platību 1,02 ha ar kopējo koksnes krāju 299,86 m3, kas atrodas Aizkraukles novada pašvaldības īpašumā “Saules – Ķišķu kapsēta”, Neretas pagastā, Aizkraukles novadā, esošajā zemes vienībā ar kadastra apzīmējumu 3270 011 0073 (turpmāk – cirsma).
	2. Elektronisko izsoli organizē atbilstoši Publiskas personas mantas atsavināšanas likumam. Elektroniskā izsole notiek elektronisko izsoļu vietnē – Tiesu administrācijas Izpildu lietu reģistra modulī Elektronisko izsoļu vietne, kas izveidota saskaņā ar Civilprocesa likuma 605.1 pantu. Elektroniskā izsole notiek ievērojot Publiskas personas mantas atsavināšanas likumu, normatīvos aktus par kārtību, kādā veic darbības elektronisko izsoļu vietnē, un šos izsoles noteikumus.
	3. Izsoli organizē un vada Aizkraukles novada domes izveidota Izsoles komisija (turpmāk – izsoles komisija).
	4. Kustamas mantas izsoles nosacītā cena – **13 791,00 euro** *(trīspadsmit tūkstoši septiņi simti deviņdesmit viens euro, 00 centi)*, sākumcena norādīta bez PVN. PVN tiks piemērots atbilstoši Pievienotās vērtības nodokļa likuma 141. panta nosacījumiem.
	5. Nodrošinājuma nauda – 10 % (desmit procenti) no izsolāmā objekta sākumcenas ir **1 379,10** **euro** *(viens tūkstotis trīs simti septiņdesmit deviņi euro un 10 centi)*, kas ieskaitāma kādā no Aizkraukles novada pašvaldības, reģ.Nr.90000074812, norēķinu kontiem:
		1. A/S “SEB Banka”, konts: LV28UNLA0035900130302;
		2. A/S “Swedbank”, konts: LV18HABA0551000647750;
		3. A/S “Citadele”, konts: LV21PARX0012447150001.

Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.

* 1. Pašvaldības noteiktā reģistrācijas maksa – **20,00** **euro** (*divdesmit euro, 00 centi*), kas jāieskaita kādā no Aizkraukles novada pašvaldības, reģ.Nr.90000074812, norēķinu kontiem**:**
		1. A/S “SEB Banka”, konts: LV28UNLA0035900130302;
		2. A/S “Swedbank”, konts: LV18HABA0551000647750;
		3. A/S “Citadele”, konts: LV21PARX0012447150001.
	2. Maksa par dalību e-izsolē – **10,00 euro** (*desmit euro, 00 centi*), kas jāieskaita Tiesu administrācijas norēķinu kontā.
	3. Izsoles solis – **400,00 euro** *(četri simti euro un 00 centi).*

Pirms izsoles, līdz Izsoles dienai cirsmu var apskatīt dabā, iepriekš vienojoties ar Aizkraukles novada pašvaldības Saimnieciskās nodaļas Dabas resursu speciālisti Andu  MIKĀLU pa tālr. 27097953, e-pasts: anda.mikala@aizkraukle.lv.

* 1. Sludinājumi par nekustamā īpašuma izsoli publicējami laikrakstā „Latvijas Vēstnesis”, Aizkraukles novada pašvaldības informatīvajā izdevumā un Aizkraukles novada pašvaldības mājaslapā.
	2. Ar izsoles noteikumiem var iepazīties elektroniski pašvaldības mājaslapā [www.aizkraukle.lv](http://www.aizkraukle.lv) un elektronisko izsoļu vietnē <https://izsoles.ta.gov.lv>.
	3. Izsoles rezultātus apstiprina Aizkraukles novada domes Izsoles komisija.
	4. Lēmumu par atkārtotu izsoli vai atsavināšanas procesa pārtraukšanu pieņem Aizkraukles novada dome.
	5. Izsoles mērķis – pārdot kustamo mantu – cirsmu par iespējami augstāko cenu, nosakot pretendentu, kas šādu cenu piedāvās elektroniskā izsolē.
1. **Izsolē pārdodamās kustamās mantas raksturojums**
	1. Mežaudžu cirsma atrodas nekustamajā īpašumā “Saules – Ķišķu kapsēta”, Neretas pagastā, Aizkraukles novadā (īpašuma kadastra Nr. 3270 011 0073), zemes vienībā ar kadastra apzīmējumu 3270 011 0073, kas reģistrēts Neretas pagasta zemesgrāmatas nodalījumā Nr. 100000934276 uz Aizkraukles novada pašvaldības vārda.
	2. Atsavināšanai paredzētās cirsmas atrodas nekustamā īpašuma “Saules -Ķišķu kapsēta”, Neretas pagastā, Aizkraukles novadā, zemes vienībā ar kadastra apzīmējumu 3270 011 0073, kas sastāv no meža audzes 1.kvartāla 2. nogabala ar koksnes krāju 299,86 m3.
	3. Mežaudze saskaņā ar meža apsaimniekošanas plānu ir sasniegušas ciršanas vecumu un Valsts Meža dienests ir izsniedzis Apliecinājumu Nr. 1733339 koku ciršanai.
	4. Aizkraukles novada domes Objektu apsekošanas un mantas vērtēšanas komisija ar 2025.gada 20.marta sēdes lēmumu Nr.59 (Nr.5., 15.p.) noteikusi izsolāmās kustamās mantas sākumcenu – **13 791,00 euro** *(trīspadsmit tūkstoši septiņi simti deviņdesmit viens euro, 00 centi)*, sākumcena norādīta bez PVN.
2. **Izsoles dalībnieki**
	1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.5.punktā minēto nodrošinājumu un autorizēta dalībai izsolē un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Aizkraukles novada pašvaldību.
	2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
	3. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
3. **Izsoles pretendentu reģistrācija Izsoļu dalībnieku reģistrā**
	1. Pretendentu pieteikšanās notiek no **2025.gada 20.maija plkst. 13:00 līdz 2025.gada 09.jūnijam plkst.23:59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc publicēšanas Latvijas Republikas oficiālajā izdevumā “Latvijas Vēstnesis”, pašvaldības tīmekļa vietnē [www.aizkraukle.lv](http://www.aizkraukle.lv) un elektronisko izsoļu vietnē <https://izsoles.ta.gov.lv.>
	2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
		1. fiziska persona:
			1. vārdu, uzvārdu;
			2. personas kodu vai dzimšanas datumu (persona, kurai nav piešķirts personas kods);
			3. kontaktadresi;
			4. personu apliecinoša dokumenta veidu un numuru;
			5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
			6. personas papildu kontaktinformāciju – elektroniskā pasta adresi un tālruņa numuru (ja tāds ir).
		2. fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:
			1. pārstāvamās personas veidu;
			2. vārdu, uzvārdu fiziskai personai vai nosaukumu juridiskai personai;
			3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. kontaktadresi;
			5. personu apliecinoša dokumenta veidu un numuru fiziskai personai;
			6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
			8. attiecīgās lēmējinstitūcijas lēmumu par īpašuma iegādi juridiskajai personai.
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	9. Izsoles pretendents netiek reģistrēts, ja:
		1. nav izpildīti visi šo noteikumu 4.2.1.punktā vai 4.2.2.punktā minētie norādījumi;
		2. ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
		3. saņemta informācija par pretendenta nenokārtotajiem parādiem, kas var būt par iemeslu tā maksātnespējas ierosināšanai.
	10. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
4. **Izsoles norise**
	1. Izsole sākas elektronisko izsoļu vietnē <https://izsoles.ta.gov.lv> no **2025.gada 20.maija plkst. 13:00 līdz 2025.gada 19.jūnijam plkst.13:00** pēc publikācijām Latvijas Republikas oficiālajā izdevumā “Latvijas Vēstnesis”, pašvaldības tīmekļa vietnē [www.aizkraukle.lv](http://www.aizkraukle.lv) un elektronisko izsoļu vietnē <https://izsoles.ta.gov.lv>.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	8. Izsoles dalībniekiem, kuri piedalījušies izsolē, bet nav nosolījuši izsoles Objektu, 10 (desmit) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1., 3.2. un 3.3.punktā minētie nosacījumi, kā rezultātā tā zaudē iesniegto nodrošinājumu.
5. **Nenotikusi izsole**
	1. Izsoles komisija pieņem lēmumu par izsoles atzīšanu par nenotikušu:
		1. ja uz izsoli nav autorizēts neviens izsoles dalībnieks;
		2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
		3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. ja neviens izsoles dalībnieks nav pārsolījis izsoles sākumcenu;
		5. ja vienīgais izsoles dalībnieks, kurš nosolījis izsolāmo cirsmu, nav parakstījis izsolāmās īpašuma pirkuma līgumu;
		6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. ja izsolāmo mantu nopirkusi persona, kurai nav bijušas tiesības piedalīties izsolē.
6. **Izsoles rezultātu apstiprināšana un līguma noslēgšana**
	1. Izsoles komisija 7 (septiņu) darba dienu laikā izsniedz izsoles uzvarētājam paziņojumu par pirkuma summu.
	2. Izsoles dalībniekam, kurš nosolījis augstāko cenu, pēc paziņojuma saņemšanas, līdz **2025. gada 15.jūlijam** jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Aizkraukles novada pašvaldībā vai nosūtāmi elektroniski uz e-pasta adresi: dome@aizkraukle.lv.
	3. Ja īpašumu nosolījušais izsoles dalībnieks šo noteikumu 7.2.punktā noteiktajā termiņā nav norēķinājies šajos noteikumos minētajā kārtībā vai ir norēķinājies, bet atsakās parakstīt pirkuma līgumu, viņš zaudē tiesības uz nosolīto kustamo mantu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	5. Ja 7.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Pircējs pats saskaņo pievedceļus cirsmām un kokmateriālu krautuves vietas.
	7. Pirkuma līgumu pircējs paraksta ne vēlāk kā 30 (trīsdesmit) dienu laikā pēc 7.2.punktā noteiktā nosacījuma izpildes un izsoles rezultātu apstiprināšanas Aizkraukles novada domes Izsoles komisijā.
	8. Pirkuma līgumu pašvaldības vārdā paraksta Aizkraukles novada pašvaldības pilnvarota persona.
7. **Izsoles rezultātu apstrīdēšana**
	1. Izsoles rezultātus var apstrīdēt Aizkraukles novada pašvaldībā 7 (septiņu) dienu laikā pēc tam, kad Izsoles komisija ir apstiprinājusi izsoles protokolu.
8. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Izsoles pretendenti, dalībnieki piekrīt, ka Izsoles komisija veic personas datu apstrādi, pārbaudot sniegto ziņu patiesumu.
	3. Iegūtie personas dati tiek apstrādāti, ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula 6.panta 1.punktu), ar mērķi noslēgt pirkuma līgumu ar izsoles uzvarētāju.

Domes priekšsēdētājs Leons Līdums